ผู้ว่า กทม. ท่านบ่นเรื่องฝุ่นละอองขนาดเล็ก ถึงขนาดบางวันต้องร้องขอให้ทำงานอยู่กับบ้านกันบ้าง
 จึงอยากจะร้องขอให้ท่านมาที่ซอย วิภาวดี 32แยก5-3แขวงจตุจักร เขตจตุจักร มีการก่อสร้างกลุ่มอาคารขนาดใหญ่ บนพื้นที่ซึ่งเคยเป็นโรงเรียนโปลิเทคนิคมาก่อน 
        นอกจากรถขนวัสดุก่อสร้างจะทำให้การจราจรเกิดปัญหาแล้ว ยังทำให้ถนนเสียหาย และที่สำคัญคือฝุ่นผงคลุ้งไปหมดล้างรถ ล้างบ้านเองทุกวันยังล้างไม่ทัน ชาวบ้านต้องเอาน้ำมาฉีดถนนซอยหน้าบ้านกันเอง เพื่อป้องกันฝุ่นจากรถบรรทุกของโครงการก่อสร้างดังกล่าว ฉีดกันวันละสองสามเวลาก็ทำได้แค่บรรเทาลงไปเล็กน้อยเท่านั้น ผู้ดูแลโครงการก่อสร้างไม่เคยสนใจไยดีกับความเดือดร้อนของชาวบ้าน
        จึงเรียนขอความกรุณาจากท่านผู้อำนวยการสำนักงานเขตจตุจักรผ่านทางนี้ว่า ได้โปรดกำชับผู้ดูแลโครงการก่อสร้างให้หนักแน่น ในการที่จะไม่สร้างความเดือดร้อนให้กับผู้อยู่อาศัยอื่นๆ 
 เพราะไม่อย่างนั้นประชาชนคนในซอย คงต้องหาทางแก้ไขป้องกันด้วยตัวเอง เพราะเดือดร้อนมาก ถ้าทนล้างรถไม่ไหว อาจจะเอารถไปจอดขวางซอยมันบ้างก็ได้คเพราะเมื่ออยู่กันดีๆไม่ได้ ก็อยู่กันแบบลำบากดูบ้างก็แล้วกัน ทนมานานแล้ว